m
e
margriet weduwe arnts wijlen van colen
ende anthonijze van langrode huen sone
vonisse vanden gedinge hangen voe meye en scepen van loven tusschen
margareten weduwe arnts wilen van colen alse tochtersse anthonisse van
langrode man en moboe margoreten van colene zijns wijfs dochter des
voirs wilen arnts en margoreten alse erfman in deen zijde en diericken
van langrode brueder des voirs anthonis in dande alse van eenre doren
staende inden mueer vander coken des voirs dierijx gelegen inde
dorpstrate dienende der scaelgien wert gelegen achter een stove vande
huyse der voirs margr en anthonisse aldair gelegen Item vanden
mure metter poerten staende tusschen de coken des selfs dierijcx
en den raemberch dair achter gelegen Item vander poerten staende boven
den raemberch en desgelijcx oic vander poerten staende voe den inganc
vander heymelich staende achter inden hof des selfs dierijx desgelijcx
oic vanden hange die de voirs dieric afgebroken hadde en ploech te staene
langx opden voirs raemberch van aenden putte staende achter thuys
arnts van colene tot op deynde vanden hove des voirs dierix opt sijde ter
dorpstrate ter poerten weert Welke dore mur en porte die voirs
dieric nuwelingen gemaect hadde oft doen maken Ende want
dat
also de voirs margarete en anthonis seiden dat die voirs dore
nu steet ter tijt alse den voirs drericken sijn huys den voirs anth
tsijne in huweliken gegeven worden stont een vynste en den voirs
mur metter poerten en desgelijcx de voirs twee ande poerten
afwaren en dat de voirs margarete huen leefdach lang huen
ganc en gebruyc hebben soude vanden houthuyse staende aende
voirs heymelich Ende desgelijcx zij en hue erfgenamen huen vryen
ganc en gebruyc erflic beide beneden den voirs raemberch en oic daer
boven tot der voirs heymelich Ende oic mede de voirs mgarete
en hue erfgenamen tgebruyc vanden voirs hange tot op deynde vanden